Търси се: Агитка за Spirit of Burgas | Блиц
Търси се: Агитка за Spirit of Burgas
https://blitz.bg/obshtestvo/trsi-se-agitka-za-spirit-of-burgas_news19375.html Blitz.bg
20 Окт. 2008, 17:55
Община Бургас установи контакт с българската общност в Лондон, съобщи кореспондентът на Агенция Блиц в морския град.
Водят се разговори за организиране на агитка, която да защитава достойно България и нейния представител Spirit of Burgas на церемонията по обявяване на победителя в надпреварата за най-добър мюзик фест в Европа за 2008 г. Община Бургас ще осигури VIP пропуск за Spirit of Burgas’2009 на всеки, който представи билет като доказателство, че е присъствал на награждаването.
Най-добрият европейски фестивал ще бъде обявен в клуб IndigO2 в британската столица на 30 октомври и нито ден по-рано. Гласуването по интернет приключи днес. Със сигурност се знае, че Spirit of Burgas се класира в елитната петнайсетица и е с реални шансове да бъде първи. Общинска администрация за пореден път поднася своите благодарности към всички, които гласуваха за Spirit of Burgas, както и към всички български сайтове, в които безвъзмездно бяха пуснати линкове за гласуване. /Марина Шиварова, БЛИЦ